
4110 с. Първенец, ул. „Мир” № 2, община Родопи, тел. 0882898210


Утвърждавам:...................................
           Миглена Кръстанова
      Директор на ДГ „Пролет”

Заповед № РД-07-106/03.12.2025г.

ВЪТРЕШНИ ПРАВИЛА НА ДГ „ПРОЛЕТ“ ЗА ДОСТЪП ДО ВИДЕОЗАПИСИТЕ ОТ ОХРАНИТЕЛНИ КАМЕРИ

1. Цел на документа
Настоящите вътрешни правила уреждат условията и реда за използване на системи за видео наблюдение в детската градина, в съответствие с:
· Общ регламент за защита на данните (GDPR);
· Закон за защита на личните данни (ЗЗЛД);
· Закон за предучилищното и училищното образование (ЗПУО).
Настоящите вътрешни правила уреждат реда и условията за достъп до видеозаписи, заснети от системите за видео наблюдение на Детска градина „Пролет“. Правилата са съобразени с действащото законодателство и имат за цел да гарантират защитата на личните данни, сигурността на децата и служителите, както и защитата на имуществото на детската градина.
2. Общи разпоредби
2.1. Системите за видео наблюдение в ДГ „Пролет“ се използват единствено за целите на сигурността, контрола на достъпа и опазването на имуществото.
2.2. Видеозаписите представляват лични данни по смисъла на Закона за защита на личните данни и се съхраняват при спазване на всички нормативни изисквания.
3. Цели на видео наблюдението
Видео наблюдението може да се използва единствено за:
· Осигуряване на сигурността на децата, персонала и посетителите;
· Предотвратяване и разкриване на вандализъм и престъпления;
· Контрол на достъпа до сградата и двора;
· Защита на имуществото на детската градина.
Не е разрешено видео наблюдението да се използва за контрол върху педагогическия персонал или като средство за наблюдение на възпитателни дейности.
4. Принципи при обработване на видео данни:
· минимизация на данните;
· ограничен достъп;
· прозрачност;
· определен срок на съхранение;
· сигурност на данните;
5. Разрешени места за видео наблюдение: входове и изходи на сградата; общи вътрешни пространства; дворни площи и зони с пропускателен режим.
6. Забранени места за видео наблюдение: спални помещения; тоалетни и санитарни помещения; медицински кабинет; кухня и помещения за персонала.
7. Дефиниция на „инцидент, свързан с детето“
За целите на настоящите правила, „инцидент, свързан с детето“ е събитие, при което има обосновано съмнение или конкретен сигнал, че:
7.1. Има физическо увреждане или риск от такова - необходимост от медицински преглед;
7.2. Детето е въвлечено в конфликт:
· агресивна физическа конфронтация между деца;
· агресия към детето от възрастен или външно лице;
7.3. Налице е риск за безопасността:
· неправомерно напускане на сградата/двора;
· опасен достъп до предмети/зони;
· влизане на външни лица в периметъра на децата;
7.4. Има подаден официален, конкретен сигнал, съдържащ: дата; приблизителен час; описание на предполагаемото събитие.
7.5. Не са „инциденти“: „детето беше тъжно“; „днес е по-ментално уморено“; „искам да видя какво е правило“; общи притеснения без факти;
7.6. Родителски предпочитания не задължават детската градина да предоставя видео записи.
8. Конкретизация на „неспазване на задължения за грижа“
„Неспазване на задължения за грижа“ е конкретно, доказуемо действие или бездействие, което е довело или може да доведе до риск за здравето, безопасността или достойнството на детето. Това включва само:
8.1. Оставяне на дете без надзор:
· напускане на помещението или двора без забелязване;
· оставяне в опасна зона без наблюдение;
8.2. Неполагане на необходима физическа грижа
· неоказване на помощ при хигиенни нужди, когато може да възникне риск;
· игнориране на застрашаващи здравето на децата медицински състояния;
8.3. Физически неподходящо поведение:
· удар, блъскане, бутане, грубо дърпане;
· прекомерна физическа сила;
8.4. Психологически неподходящо поведение: обиди, системно или целенасочено омаловажаване на детето;
8.5. Нарушаване на правилата за безопасност:
· достъпни опасни предмети;
· неправилно използване на оборудване;
8.6. Подаден конкретен, документиран сигнал от родител или служител:


Важно уточнение в защита на персонала
Не се счита за неспазване на задължения за грижа нормалният педагогически процес, включително: напътствия, забележки, поставяне на граници, управление на конфликт, организиране на дисциплина, както и мерки за поддържане на ред, които не засягат достойнството или безопасността на детето.
Това изключва основания от типа: „говорили му строго“, „накарали го да подреди“, „нелюбезно му отговорили“, „други деца са го бутнали/ударили“.
9. Достъп до записите на родители и настойници
9.1. Родител или настойник може да поиска преглед на видеозапис само ако е подал официална жалба до: МВР; РУО; Община Родопи или друг компетентен административен орган.
9.2. Достъпът се извършва само след писмено разпореждане от съответната институция.
9.3. Детската градина не разглежда устни искания от родители и не предоставя записи по вътрешно искане без намеса на компетентен орган.
9.4. Родителите имат достъп само при доказан инцидент, засягащ директно тяхното дете, и то в присъствието на директора и комисия назначена със заповед, както и след изричното писмено съгласие на останалите родители, чийто деца се виждат на записите.
10. Срок на съхранение
10.1. Видеозаписите се съхраняват за срок, съобразен с техническите възможности и нормативните изисквания, след което се изтриват автоматично. Записите се съхраняват максимум 20 дни, освен при:
· инцидент;
· изискване от органите на реда;
· необходимост при правни претенции;

10.2. Записи, които са предоставени на компетентни органи във връзка с проверка или разследване, се съхраняват до приключване на съответното производство.
11. Забрана за видеострийминг към родители
Категорично се забранява:
· онлайн гледане в реално време;
· отдалечен достъп за родители;
· използване на камерите като средство за контрол над персонала;
12. Влизане в сила
Вътрешни правила за достъп до видеозаписите от охранителни камери влизат в сила със заповед № РД-07-106/03.12.2025 г. на директора.


